# **DECIZIA ETAPEI DE ÎNCADRARE**

## Nr. XX din XX

**PROIECT**

Ca urmare a solicitării de emitere a acordului de mediu adresate de **S.C. AUTO&IMOBILE RENT A.M.C. S.R.L.** cu sediul în localitatea Arad, str. Miron Costin, nr. 19, Jud. Arad, înregistrată la APM Arad cu nr. 13762/R/3789/04.10.2016, cu completările înregistrate la nr. 12434/R/3610/26.07.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
* **Ordin nr. 135/2010** privind aprobarea Metodologiei de aplicare a evaluării impactului asupra mediului pentru proiecte publice şi private,

APM Arad decide, ca urmare a consultărilor desfăşurate în cadrul şedinţei Comisiei de Analiză Tehnică din data de 08.08.2018, că proiectul **“Ansamblu piaţă auto – spaţiu comercial, terasă cu bucătărie, spălătorie auto, iluminat şi împrejmuire”** propus a fi realizat în localitatea Arad, str. Ştefan Teneţchi, nr. 45A-45B-45D, jud. Arad, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

**1. Caracteristicile proiectului:**

**a)** **proiectul se încadrează** în prevederile Hotărârii Guvernului nr. 445/2009, Anexa 2 la pct. 10, lit. b - Proiecte de dezvoltare urbană, inclusiv construcţia centrelor comerciale şi a parcărilor auto,

**b) mărimea proiectului**

S.C. AUTO & IMOBILE RENT A.M.C. S.R.L. dorește să construiască un obiectiv în incinta mun. Arad, str. Ștefan Tenețchi nr. 45A - 45B - 45D, jud. Arad, și anume un spațiu comercial, terasă cu bucătărie, spălătorie auto, iluminat și împrejmuire, cu o suprafață de 1060,02 mp, pe un teren cu suprafața totală de 29.600 mp. Actualmente pe teren nu există nicio construcție.

Terenul la care se face referire în cadrul prezentului proiect este în proprietatea privată a d-lui Mateaș Adrian-Claudiu și a soției Mateaș Diana, conform: Extras de Carte Funciară emis de OCPI Arad - imobil înscris în Cartea Funciară nr. 340892-Arad.

POT existent= 0,00% POT propus= 3,58% (max. admis 7,5%)

CUT existent= 0,00 CUT propus= 0,035

Destinaţia conform PUZ cu RLU: ”Piața Auto”, Str. Ștefan Tenețchi nr. 45A-45B-45D municipiul Arad, aprobat prin H.C.L.M.A. nr. 199/16.07.2015 și a cărui termen de valabilitate a fost prelungit prin H.C.L.M.A. nr. 279/29.06.2018 privind prelungirea termenului de valabilitate al documentației PUZ și RLU aferent ”Piața Auto” Arad.

Documentaţia are la bază Certificatul de Urbanism nr.1700 din 11.08.2016 eliberat de Primăria municipiului Arad, înlocuit de Certificatul de Urbanism nr.1678 din 02.08.2018 eliberat de Primăria municipiului Arad, pentru terenul care are categoria de folosinţă arabil intravilan.

VECINĂTĂŢI

* Nord- strada Ştefan Teneţchi și imobil proprietate privată arabil intravilan CAD: 313550
* Est - imobil proprietate privată teren arabil intravilan CAD: 313551
* Sud - drum de exploatare DE 1392,
* Vest – drum DE1458 și imobil proprietate privată teren arabil intravilan CAD: 313550

Se propune construirea unui “Ansamblu piaţă auto – spaţiu comercial, terasă cu bucătărie, spălătorie auto, iluminat şi împrejmuire”.

Categoriile de lucrări necesare investiţiei vor fi:

- spațiu comercial de vânzare piese auto - 369.21 mp

- o terasă cu bucătărie – locuri 100 – 550.55 mp

- o spălătorie auto cu sistem de autoservire – 124.62 mp

- o cabină poartă – 15.64 mp

- parcare auto – 603 locuri – 7,464.10 mp suprafaţă pietruită, 75.00 mp suprafaţă asfaltată

- suprafaţă carosabil pietruită – 10,575.50 mp – asfaltată 431.75 mp (este şi pietonală)

- suprafaţă pietonală – 406.96 mp (doar pietonal)

- spaţii verzi – 9586.67 mp.

**Alimentarea cu apă**

În perioada de construire, alimentarea cu apă va fi asigurată din rețeaua de apă a municipiului Arad.

În perioada de funcționare, alimentarea cu apă se va face din rețeaua de apă municipiului Arad. Alimentarea cu apă rece a instalaţiilor interioare din clădire se face de la sistemul de alimentare cu apă al localității. Pentru prepararea apei calde de consum se va prevedea un boiler termoelectric bivalent de capacitate 300 de litri.

**Canalizarea**

În perioada de construire apele uzate se vor evacua în reteaua de canalizare municipiului Arad.

Evacuarea apelor uzate de la spălătoria auto în perioada de funcționare se va face în rețeaua de canalizare menajeră a municipiului Arad cu trecerea inițială prin desnisipator și separator de hidrocarburi.

Evacuarea apelor uzate de la terasa cu bucătărie în perioada de funcționare se va face în rețeaua de canalizare menajeră a municipiului Arad cu trecerea inițială prin separator de grăsimi.

Evacuarea apelor uzate de la grupurile sanitare/ spaţiu comercial în perioada de funcționare se va face în rețeaua de canalizare menajeră a municipiului Arad.

**Canalizarea pluvială**

În sistemul hidrografic local.

**Alimentarea cu energie electrică**

Alimentarea cu energie electrică se va realiza conform Avizului tehnic de racordare, se propune racordul la postul de transformare existent în apropiere.

**Alimentare cu energie termică**

Încălzirea spațiilor în perioada de punere în funcțiune va fi asigurată prin centrala termică cu o capatitate de 60 kw, pe baza de curent electric.

**Alimentare cu gaz**

Amplasamentul nu se va racorda la rețeaua de gaze a municipiului Arad.

**c) cumularea cu alte proiecte**:

Amplasarea proiectului este în vecinătatea zonei industriale vest Arad.

**d) utilizarea resurselor naturale**: materialele de construcţii necesare pentru derularea proiectului vor fi asigurate prin grija constructorului de la terţe societăţi.

**e) producţia de deşeuri**:

- deşeurile generate ca urmare a implementării proiectului: deşeuri inerte, deşeuri rezultate de la materialele de construcţii, deşeurile menajere vor fi gestionate în funcţie de natura lor:

- deşeurile inerte (sol de la fundaţii) vor fi folosite la refacerea zonelor afectate dintre construcţii;

- deşeuri rezultate de la materialele de construcţii vor fi valorificate prin operatori autorizaţi;

- deşeurile menajere vor fi eliminate prin operatorul de salubritate din zonă.

**f) emisiile poluante, inclusiv zgomotul şi alte surse de disconfort**:

- pentru limitarea de emisii poluante în atmosferă de la traficul rutier zilnic, titularul este dotat cu utilaje/vehicule de generaţie recentă;

**g) riscul de accident, ţinându-se seama în special de substanţele şi de tehnologiile utilizate**: pentru prevenirea accidentelor în perioada de construire şi funcţionare a obiectivelor vor fi respectate normele de protecţie a muncii.

***2. Localizarea proiectelor (se ia in considerare sensibilitatea mediului în zona geografica posibil a fi afectata de proiect):***

**2.1.** **Utilizarea existentă a terenului**: conform Certificat de Urbanism nr.1700 din 11.08.2016 înlocuit de Certificatul de Urbanism nr.1678 din 02.08.2018 eliberate de Primăria municipiului Arad având regimul economic: ,,Piaţa auto,, aprobat conform PUZ prin H.C.L.M.A. nr.199/16.07.2015.

**2.2. Relativa abundenta a resurselor naturale din zona, calitatea si capacitatea regenerativă a acestora**: nu este cazul

**2.3. Capacitatea de absorbţie a mediului, cu atentie deosebită pentru**:

**a)** **zonele umede**: nu este cazul;

**b)** **zonele costiere**: nu este cazul;

**c)** **zonele montane si cele împădurite**: nu este cazul;

**d)** **parcurile şi rezervaţiile naturale**: - zona supusă implementării proiectului nu este situată în parcuri şi rezervaţii naturale de pe teritoriul judeţului Arad.

**e) ariile clasificate sau zonele protejate** prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc.: - nu este cazul;

**f) zonele de protecţie specială**, mai ales cele desemnate prin Ordonanţa de urgenţă a Guvernului [nr. 57/2007](Doc:1070005703/18) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevazute prin Legea nr. 5/2000 privind aprobarea Planului de amenajare a teritoriului national - Sectiunea a III-a - zone protejate, zonele de protecţie instituite conform prevederilor Legii apelor [nr. 107/1996](Doc:960010702/1), cu modificările şi completarile ulterioare, şi Hotararea Guvernului [nr. 930/2005](Doc:1050093003/2) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică:

-zona supusă implementării proiectului nu este situată în arii naturale protejate de pe teritoriul judeţului Arad;

**g) ariile în care standardele de calitate a mediului** stabilite de legislatie au fost deja depasite: nu este cazul;

**h) ariile dens populate**: distanţa până la locuinţe este de cca 200 m.

**i) peisajele cu semnificatie istorica, culturala si arheologica**: nu este cazul;

***3. Caracteristicile impactului potential:***

**a) extinderea impactului** – impactul se manifestă în incinta amplasamentului;

**b) natura transfrontiera a impactului**: nu este cazul;

**c) marimea si complexitatea impactului**: nu este cazul;

**d) probabilitatea impactului**: nesemnificativă cu condiţia respectării tuturor normelor în vigoare de sănătate publică şi protecţia mediului;

**e) durata, frecventa si reversibilitatea impactului**: nu este cazul.

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

-amplasamentulproiectului nu se implementează în arie naturală protejată desemnată conform legii.

**Condiţiile de realizare a proiectului:**

-respectarea documentaţiei depuse la A.P.M. Arad;

-respectarea tuturor actelor/avizelor de reglementare emise de către alte autorităţi şi a legislaţiei în vigoare;

-se va urmări ca prin activitatea desfăşurată să nu se producă poluări ale factorilor de mediu;

1. În perioada lucrărilor de construire:

**- va fi realizat procentul de spaţiu verde amenajat specificat în documentaţie 9.257,26 mp**,

- la terminarea lucrărilor terenul neocupat va fi curăţat,

- *decoperta şi pământul de la fundaţii* vor fi utilizate în totalitate pentru amenajarea spaţiilor verzi dintre construcţii,

- deşeuri rezultate de la *materialele de construcţii* vor fi valorificate prin operatori autorizaţi prin grija constructorului;

- *deşeurile menajere* vor fi colectate în pubele şi vor fi eliminate prin operatorul de salubritate din zonă;

- se va realiza refacerea ecologică a zonelor afectate de execuţia lucrărilor;

- organizarea de şantier să se realizeze în incinta obiectivului, iar desfăşurarea acesteia se va realiza fără afectarea vegetaţiei, solului şi apelor freatice,

- organizarea activităţii se va face astfel încât impactul asupra mediului şi populaţiei să fie cât mai redus (zgomotul, cantitatea de particule în suspensie şi sedimentabile să fie cât mai redusă),

- se vor lua măsuri de prevenire a poluării solului, subsolului şi apelor cu produse poluante existente pe şantier (carburanţi, lubrifianţi, etc.),

- aplicarea de material absorbant pe suprafeţele de sol afectate de scurgerile de produse petroliere. Dacă s-au produs scurgeri importante pe sol, va fi decopertată porţiunea afectată, solul contaminat se va elimina prin societăţi autorizate, iar zona se va reface cu sol vegetal,

- scurtarea duratei de execuţie a proiectului pentru diminuarea duratei de manifestare a efectelor negative asupra factorilor de mediu,

- este interzisă orice deversare de ape uzate, efluenţi lichizi, reziduuri sau deşeuri de orice fel în ape de suprafaţă, subterane, pe sol sau în subsol,

- se va evita depozitarea necontrolată a deşeurilor de orice natură ce vor rezulta pe perioada derulării lucrărilor;

- deşeurile rezultate din lucrările de construcţie se vor preda în vederea valorificării/eliminării, funcţie de natura acestora, către operatori economici autorizaţi în acest sens.

2. În perioada de exploatare a proiectului:

- apele preepurate provenite de la spălătoria auto, bucătărie vor respecta parametrii din NTPA 002 din HG 188 cu modificările şi completările ulterioare;

- apele pluviale de pe suprafaţa de expunere a autovehiculelor vor fi preluate de rigolă şi direcţionate spre separator de uleiuri prin care vor fi preepurate înainte de descărcare în şanţurile stradale,

- apele pluviale deversate vor respecta parametrii NTPA001 din HG 188/2002 cu modificările şi completările ulterioare;

- deşeurile menajere generate pe amplasament vor fi colectate în pubele/containere şi vor fi eliminate prin operatorul de salubritate din zonă;

- nămolul din separatoarele de produse petroliere, se elimină prin societăţi autorizate,

- deşeurile generate pe amplasament vor fi colectate în categorii (menajere, ambalaje, nămoluri din separatoare etc.) urmând a fi eliminate prin societăţi autorizate pentru fiecare tip de deşeu,

- dotarea cu materiale absorbante pentru colectarea eventualelor scurgeri de produse petroliere de la maşinile expuse,

- se va amenaja corespunzător spaţiul verde existent fiind interzisă staţionarea, expunerea autovehiculelor în această zonă,

- deşeurile rezultate vor fi gestionate conform legislaţiei în vigoare, respectiv HG nr. 856/2002, Legea 211/2011.

**Se vor respecta prevederile.**

- O.U.G. nr. 195/2005 aprobată prin Legea 265/2006 privind protecţia mediului cu modificările şi completările ulterioare;

- Legea nr. 211/2011 privind regimul deşeurilor cu completările şi modificările ulterioare;

- H.G. nr. 188/2002 pentru aprobarea unor norme privind condiţiile de descărcare în mediul acvatic a apelor uzate, cu completările şi modificările ulterioare;

- O.M. nr. 462/1993 condiţii tehnice privind protecţia atmosferei;

- Ordinului nr. 119/2014 pentru aprobarea Normelor de igienă şi sănătate publică privind mediul de viaţă al populaţiei;

**Documentaţia conţine:**

- Notificare elaborată de către Amalia Ignuţa,

- Certificatul de Urbanism nr.1700 din 11.08.2016, înlocuit de Certificatul de Urbanism nr.1678 din 02.08.2018 eliberat de Primăria municipiului Arad,

- Hotărârea nr.199 din 16.07.2015 privind aprobarea PUZ,

- Hotărârea nr. 279 din 29.06.2018 privind aprobarea prelungirii termenului de valabilitate a documentaţiei PUZ,

- Extras de carte funciară nr. 340892 Arad, eliberat de OCPI Arad – Biroul de Cadastru şi Publicitate Imobiliară Arad,

- Plan de situaţie şi plan de încadrare în zonă,

- Chitanţa nr. 26846/04.10.2016 privind evaluarea iniţială a solicitării,

- Chitanţa nr. 33678/26.07.2018 privind etapa de încadrare a proiectului în procedura de evaluare a impactului asupra mediului,

- Decizia etapei de evaluare iniţială nr. 14286/14.10.2016, eliberată de A.P.M. Arad,

- Memoriu de prezentare elaborat de către arh. Amalia Ignuţa,

- Certificat de înregistrare nr.2929191, seria B eliberat în data de 18.07.2014 de ORC de pe lângă Tribunalul Arad,

- Contract de comodat pentru imobil,

- Autorizaţie nr. 7326 din 24.08.2018 eliberat de Compania Naţională de Administrare a Infrastructurii Rutiere S.A.-Direcţia Regională de Drumuri şi Poduri Timişora,

- Aviz nr. 347/18/SU-AR din 13.07.2018 eliberat de către ISU Vasile Goldiş Arad,

- Notificare de asistenţă de specialitate de sănătate publică nr.679 din 26.06.2018 eliberată de Direcţia de Sănătate Publică a Judeţului Arad,

- Aviz pentru amplasament nr.18069 din 30.09.2018, prelungire termen valabilitate până la 30.09.2018 eliberat de către Compania de Apă SA,

- Anunţ public privind depunerea solicitării de emitere a acordului de mediu afişat pe site-ul A.P.M. Arad în data de 02.08.2018,

- Anunţ public privind depunerea solicitării de emitere a acordului de mediu în Jurnalul Arădean în data de 06.08.2018,

- Nr. înregistrare 129 din 07.08.2018 – ANIF,

- Lista de control,

- Proces verbal întocmit în baza şedinţei colectivului de analiză tehnică nr. 13018/08.08.2018,

- Anunţ public privind decizia etapei de încadrare publicat în cotidianul Jurnalul Cotidian Naţional în data de 05.07.2018,

- Anunţ public privind decizia etapei de încadrare afişat pe site-ul A.P.M. Arad în data de 04.07.2018.

**Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului revine în întregime titularului proiectului.**

**În cazul în care proiectul suferă modificări, titularul este obligat să notifice în scris autoritatea publică pentru protecţia mediului emitentă asupra acestor modificări.**

**Până la adoptarea unei decizii de către autoritatea competentă, este interzisă desfăşurarea oricărei activităţi sau realizarea proiectului, care ar rezulta în urma modificărilor care fac obiectul notificării (potrivit art. 16, alin. 5, din O.U.G. nr. 195/2005, privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare).**

**Nerespectarea prevederilor prezentului act atrage suspendarea şi anularea acestuia, după caz.**

**Prezenta decizie nu exonerează de răspundere proiectantul şi constructorul în cazul producerii unor accidente în timpul execuţiei lucrărilor.**

**La finalizarea lucrărilor şi înainte de punerea în funcţiune se va anunţa APM Arad pentru întocmirea Procesului verbal de verificare a condiţiilor impuse prin prezenta decizie. Procesul verbal de verificare a condiţiilor impuse prin prezenta decizie de încadrare se va anexa la documentaţia de solicitare a revizuirii autorizaţiei de mediu.**

**Înainte de începererea activităţii se va depune la A.P.M. Arad documentaţia în vederea obţinerii autorizaţiei de mediu** **în conformitate cu Ordinul 1798/2007 pentru aprobarea Procedurii de emitere a autorizaţiei de mediu Anexa nr. 1.**

Prezenta decizie este valabilă pe toată perioada punerii în aplicare a proiectului.

**Prezenta decizie conţine 6 (şase) pagini şi a fost redactată în două (2) exemplare originale.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV

Dana Monica DĂNOIU

Şef serviciu AAA

Adina ORĂŞAN

Întocmit,Elisabeta TRUŢĂ